วิธีสู่การเป็นเจ้านายตัวเอง วิธีใด เป็นการหาไอดอลในดวงใจให้ที่เป็นเด่นชัด และทำให้ก้าวไปให้ถึงจุดหมายได้เร็วมากขึ้น
ก. อยากรู้ว่าจะรอดหรือไม่รอดต้องลุยเลย
ข. อย่าคิดเอาชนะความกลัว
ค. อย่าเสียเวลาค้นหาว่าตัวเองขาดอะไร
ง. ค้นหาคนที่มีชีวิตแบบที่ตนเองอยากมี
จ. ขายความเป็นตัวตนให้ชัดเจนที่สุด
คำตอบคือ ง.  เพราะว่า เพราะการค้นหาคนที่มีชีวิตแบบที่ตนเองอยากมี เป็นวิธีสู่การเป็นเจ้านายตัวเอง ที่เป็นการหาไอดอลในดวงใจให้ที่เป็นเด่นชัด และทำให้ก้าวไปให้ถึงจุดหมายได้เร็วมากขึ้น

5 วิธีสู่การเป็นเจ้านายตัวเอง ได้แก่


1. อย่าเสียเวลาค้นหาว่าตัวเองขาดอะไร แต่ให้ค้นหาว่าตัวเองมีอะไรมากกว่า
หลายคนมองเห็นคนอื่นได้ดีแล้วคิดว่าอยากออกไปทำธุรกิจแบบนั้นบ้าง แบบนี้บ้าง แท้ที่จริงนั้นคือความคิดที่ผิดพลาดและโอกาสจะพลาดท่าก็มีสูง หลักการเป็นนายตัวเองที่ดีคือทำในสิ่งที่มีอยู่ ทำในสิ่งที่ถนัด ทำในสิ่งที่มีพื้นฐาน อย่าไปเสียเวลากับการสร้างสิ่งใหม่ที่ไม่คุ้นเคย


2.ค้นหาคนที่มีชีวิตแบบที่เราอยากมี
เป็นการหาไอดอลในดวงใจ ซึ่งฟังดูแล้วเหมือนเป็นการย้อมใจหรือใช้ศัพท์วัยรุ่นว่าโลกสวยอะไรก็ตาม แต่พลังของการมีต้นแบบในจิตใจถือเป็นการขับเคลื่อนความรู้สึกที่ดีประการหนึ่ง แต่สิ่งสำคัญคือต้องทำให้ภาพไอดอลที่อยากเป็นเด่นชัด และตัวเองต้องมีเป้าหมายว่าต้องใช้เวลาเท่าไหร่ จะทำให้กล้าถามในสิ่งที่ไม่รู้ เพื่อก้าวไปให้ถึงจุดนั้นได้เร็วมากขึ้น


3.เลิกลีลา อยากรู้ว่าจะรอดหรือไม่รอดต้องลุยเลย
คำว่า กลัวล้มเหลว มักจะก้องอยู่ในหัวของคนที่คิดที่จะเริ่มทำอะไรใหม่ๆ แท้ที่จริงความไม่มั่นใจนั้นเกิดจากการดูและติดตามคนอื่นมากไป อาจมีตัวอย่างให้เปรียบเทียบจนทำให้ความรู้สึกเหมือนถูกกดทับ สิ่งที่ต้องทำคือ ลุยและเดินหน้า เรียนรู้ไปพร้อมกับปัญหาที่ต้องเกิดตามมา ยิ่งถ้ายังเป็นมนุษย์เงินเดือนที่อยากเป็นนายตัวเองยิ่งต้องเข้ามาทำเต็มที่ เพราะอย่างน้อยถ้ามันยังไม่ดีอย่างที่คิด ก็จะได้เรียนรู้ปัญหาต่างๆ และพิสูจน์ตัวเอง


4.ขายความเป็นตัวตนให้ชัดเจนที่สุด
ข้อนี้แทบจะเป็นหัวใจสำคัญที่บอกได้ว่า การเป็นนายตัวเองจะประสบความสำเร็จหรือไม่ ไม่ว่าจะทำอะไรก็ตาม ต้องสร้างความเป็นตัวเองและป่าวประกาศให้คนได้รับรู้มากที่สุดโชคดีอย่างหนึ่งในธุรกิจยุคใหม่คือการมีอินเทอร์เนตที่ช่วยในเรื่องนี้ได้มาก


5.อย่าคิดเอาชนะความกลัว จงสู้ทั้งๆ ที่กลัวนั้นแหละได้ผลดีที่สุด
ความกลัวทั้งหลายมักจะคอยออกเสียงห้ามไม่ให้ก้าวออกมาทำตามที่ตั้งใจหลายคนพยายามเอาชนะความกลัวให้ได้ก่อนแล้วค่อยลงมือทำ คนที่ประสบความสำเร็จหลายคน ตอนเริ่มต้นอาชีพใหม่ๆ ถามว่ามีความกลัวไหม คำตอบคือมีแน่ๆ แต่ที่ยังต้องทำต่อมีคำตอบสั้นๆ ง่ายๆ คือ “กลัวแต่อยากทำ” นั้นหมายความว่า ถ้ามัวแต่หาวิธีเอาชนะความกลัวก่อนแล้วค่อยเริ่มทำ ก็ต้องหาวิธีเอาชนะความกลัวชั่วชีวิต วิธีเดียวที่จะเป็นนายตัวเองทั้ง ๆ ที่ความกลัวยังเต็มหัว คือ ทำทั้ง ๆ ที่กลัวและจงอย่าลืมว่าทุกคนมีความกลัว แต่อย่าให้ความกลัวมันมาอยู่เหนือตนเองได้อย่างถาวร
ความรู้ทางการเงิน